b'\n_START_ARTICLE_\nAripi de \xc3\xaenger\n_START_SECTION_\nIstoric\n_START_PARAGRAPH_\nDin cauza frumuse\xc8\x9bii dar \xc8\x99i vizionar fatalit\xc4\x83\xc8\x9bii (cont\xc3\xa2nd pentru zilele de azi) acestei ciuperci, ea a c\xc4\x83p\xc4\x83tat multe denumiri care \xc3\xaen majoritatea lor pot fi neglijate ca \xc8\x99i ultima, Pleurotellus porrigens, a autorilor Robert K\xc3\xbchner \xc8\x99i Henri Romagnesi (1953)._NEWLINE_Protagonistul speciei a fost, \xc3\xaen anul 1796, savantul suedez Christian Hendrik Persoon la care s-au referit to\xc8\x9bi succesorii. \xc3\x8en volumul 1 al lucr\xc4\x83rii sale Observationes mycologicae i-a dat numele Agaricus porrigens. Apoi acesta a fost redenumit, \xc3\xaentre altele de micologul german Paul Kummer \xc3\xaen cartea sa Der F\xc3\xbchrer in die Pilzkunde ca Pleurotus porrigens (1871) \xc8\x99i de cel francez, Lucien Qu\xc3\xa9let \xc3\xaen opera sa Enchiridion Fungorum in Europa Media et Praesertim in Gallia Vigentium  ca Calathinus porrigens (1886)._NEWLINE_Numele actual (2016) este Pleurocybella porrigens, hot\xc4\x83r\xc3\xa2t de micologul german Rolf Singer \xc3\xaen descrierea lui din jurnalul Mycologia Helvetica din 1947.\n_START_SECTION_\nToxicitate\n_START_PARAGRAPH_\nP\xc3\xa2n\xc4\x83 nu demult Pleurocybella porrigens a fost considerat\xc4\x83 ciuperc\xc4\x83 comestibil\xc4\x83. Anul 2004 \xc3\xaens\xc4\x83 i-a schimbat acest statut: 59 de persoane din districte diferite ale Japoniei (ciuperca acolo numit\xc4\x83 Sugihiratake, care ap\xc4\x83ruse \xc3\xaen num\xc4\x83r mare dup\xc4\x83 o ploaie \xc3\xaendelungat\xc4\x83, fiind ulterior culeas\xc4\x83 precum consumat\xc4\x83 foarte mult) s-au \xc3\xaemboln\xc4\x83vit \xc8\x99i au manifestat o encefalopatie acut\xc4\x83 la persoane cu probleme renale, iar dintre acestea, 17 persoane au decedat. V\xc3\xa2rsta medie a celor deceda\xc8\x9bi a fost de 70 de ani. Autopsiile au dezv\xc4\x83luit probleme cerbrale \xc8\x99i renale la ace\xc8\x99tia._NEWLINE_A fost primul caz de astfel de intoxicare (poate \xc8\x99i din cauza incuba\xc8\x9biei \xc3\xaendelungate, asem\xc4\x83n\xc4\x83toare Cortinarius orellanus), dup\xc4\x83 care a urmat iar\xc4\x83\xc8\x99i o perioad\xc4\x83 f\xc4\x83r\xc4\x83 rapoarte, pentru ca \xc3\xaen 2009 s\xc4\x83 se \xc3\xaenregistreze \xc3\xaen America un caz nou fatal \xc3\xaen condi\xc8\x9bii similare, de ast\xc4\x83 dat\xc4\x83 un b\xc4\x83rbat de 65 de ani.\n_START_SECTION_\nSimptome\n_START_PARAGRAPH_\nPrimele semne se manifest\xc4\x83 prin tremurat, tulbur\xc4\x83ri de vorbire, sl\xc4\x83biciune a extremit\xc4\x83\xc8\x9bilor \xc8\x99i deranjament al activit\xc4\x83\xc8\x9bii motorie a ochilor. \xc3\x8en primele 3-8 zile se instaleaz\xc4\x83 treptat leziuni renale precum tulbur\xc4\x83ri de con\xc8\x99tiin\xc8\x9b\xc4\x83 \xc8\x99i crize, \xc3\xaenso\xc8\x9bite \xc3\xaen totdeauna de febr\xc4\x83 mare. Creierul sufer\xc4\x83 leziuni \xc3\xaen cortexul cerebral cu febr\xc4\x83 encefalic\xc4\x83, hiperoxie \xc8\x99i lichid cefalorahidian inflamat, urmat de com\xc4\x83,  moartea survenind dup\xc4\x83 ziua a 10-a de la \xc3\xaenceperea convulsiilor.\n_START_SECTION_\nToxine\n_START_PARAGRAPH_\nAgentul toxic responsabil pentru aceste otr\xc4\x83viri nu a putut fi identificat p\xc3\xa2n\xc4\x83 \xc3\xaen 2010. Atunci a ap\xc4\x83rut un articol interna\xc8\x9bional \xc3\xaen jurnalul Angewandte Chemie (International Edition). \xc3\xaen care s-a sus\xc8\x9binut identificarea unui aminoacid rar \xc8\x99i foarte instabil care a fost responsabil pentru intoxica\xc8\x9biile ce au cauzat decesele cu c\xc3\xa2\xc8\x9biva ani \xc3\xaen urm\xc4\x83: Structurile de aminoacizi citotoxici izola\xc8\x9bi anterior din ciuperci motivaser\xc4\x83 acest studiu, demonstr\xc3\xa2nd existen\xc8\x9ba unui aminoacid aziridin, numit Pleurocybellaziridine,  g\xc4\x83sit \xc3\xaen ele. Formele de esteri \xc3\xaen pleurocybellaziridine sintetizat au fost utilizate pentru a confirma faptul c\xc4\x83 corpurile fructifere ale bure\xc8\x9bilor con\xc8\x9bin cantit\xc4\x83\xc8\x9bi mari ale acestei toxine. Mai mult, s-a ar\xc4\x83tat o toxicitate semnificativ\xc4\x83 fa\xc8\x9b\xc4\x83 de \xc8\x99obolani. Nu exist\xc4\x83 antidot cunoscut._NEWLINE_De asemenea, o alt\xc4\x83 posibilitate a fost sugerat\xc4\x83 pentru toxicitatea aparent\xc4\x83 a ciupercii, anume posibilitatea, c\xc4\x83 nivelurile de cianur\xc4\x83 \xc3\xaen ea ar putea fi suficient de mari pentru a fi toxice.\n_START_SECTION_\nRezumat\n_START_PARAGRAPH_\nS-ar putea, c\xc4\x83 toxicitatea este legat\xc4\x83 de strat, pe care aripile de \xc3\xaenger cresc (asem\xc4\x83n\xc4\x83tor de exemplu Amanita muscaria care \xc3\xaen Alsacia ca \xc3\xaen Tirolul de Sud este cojit\xc4\x83 \xc8\x99i apoi conservat\xc4\x83 dup\xc4\x83 preparare \xc3\xaen ulei sau o\xc8\x9bet, fiind in alt\xc4\x83 parte a lumii foarte otr\xc4\x83vitoare). Ast\xc4\x83zi (2016), ciuperca este atribuit\xc4\x83 oficial ciupercilor cu caracter letal. Din p\xc4\x83cate se g\xc4\x83sesc mereu \xe2\x80\x9ecunosc\xc4\x83tori de bure\xc8\x9bi\xe2\x80\x9d care t\xc4\x83g\xc4\x83duiesc pericolul. Dar timpul de incuba\xc8\x9bie de 13-18 zile de la consumarea ciupercii, este un motiv pentru identificarea ei foarte dificil\xc4\x83, \xc8\x99i probabil din acest motiv s-a considerat a fi comestibil\xc4\x83 p\xc3\xa2n\xc4\x83 \xc3\xaen 2004 (asem\xc4\x83n\xc4\x83tor Cortinarius orellanus, a c\xc4\x83rui caracter mortal a fost dovedit de abia \xc3\xaen 1952, fiind apreciat p\xc3\xa2n\xc4\x83 atunci ciuperc\xc4\x83 delicioas\xc4\x83). Poate joac\xc4\x83 \xc8\x99i cantitatea precum frecventarea consumului un rol decisiv. Cum ar \xc8\x99i fi, \xc3\xaen interesul s\xc4\x83n\xc4\x83t\xc4\x83\xc8\x9bii dumneavoastr\xc4\x83 precum rolului culinar foarte sc\xc4\x83zut al acestui burete din cauza v\xc3\xa2scozit\xc4\x83\xc8\x9bii \xc8\x99i elasticit\xc4\x83\xc8\x9bii sale (astfel renumitul micolog italian Bruno Cetto l-a descris in oposi\xc8\x9bie cu Linus Zeitlmayr necomestibil deja \xc3\xaen 1980), renun\xc8\x9ba\xc8\x9bi la consum.\n_START_SECTION_\nConfuzii\n_START_PARAGRAPH_\nAripi de \xc3\xaenger este, pricinuit formei sale extravagante \xc8\x99i fiind negelatinos, destul de greu de confundat, de exemplu cu cu Cheimonophyllum sin. Pleurotus candidissimum (necomestibil), Crepidotus mollis (necomestibil), Panellus mitis (necomestibil) sau cu Pleurotus cornucopiae (comestibil), Pleurotus ostreatus var. florida (forma alb\xc4\x83, foarte gustos), Pleurotus pulmonarius (comestibil), dar poate chiar \xc8\x99i cu Cantharellus cibarius var. bicolor (foarte gustos), Craterellus melanoxeros sin. Cantharellus janthinoxanthus (foarte gustos), sau Rhodotus palmatus (necomestibil).'